**NOTĂ DE FUNDAMENTARE**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Secțiunea 1**  **Titlul proiectului de act normativ**  **Ordonanță de urgență**  **pentru modificarea și completarea** **unor acte normative și prorogarea unui termen** | | | | | | | | | | |
| **Secțiunea a 2-a**  **Motivul emiterii actului normativ**  Promovarea acestui act normativ este determinată, în principal, de necesitatea:   * stimulării investițiilor și antreprenoriatului, instituindu-se posibilitatea pentru microîntreprinderi de a opta să aplice prevederile titlului II – ”Impozitul pe profit” din Codul fiscal, cu îndeplinirea concomitentă a unor condiții legate de valoarea capitalului social și a numărului de salariați, * asigurării finanțării activităților nonprofit și a unităților de cult, care sunt furnizori de servicii sociale acreditați cu cel puțin un serviciu social licențiat, prin stimularea microîntreprinderilor de a efectua sponsorizări pentru susținerea acestor entități, * revizuirii sistemului actual privind impozitarea veniturilor realizate din contracte de activitate sportivă încheiate conform Legii educației fizice și sportului nr. 69/2000, cu modificările și completările ulterioare, respectiv încadrarea acestor venituri în categoria veniturilor pentru care se aplică sistemul impozitării cu reținere la sursă, * sprijinirii entităţilor nonprofit și unităților de cult care sunt furnizori de servicii sociale acreditați cu cel puțin un serviciu social licențiat, în condițiile legii, prin majorarea cotei ce poate fi distribuită din impozitul pe venit datorat, la 3,5%, * asigurării tratamentului fiscal unitar din punct de vedere al TVA în cazul operațiunilor efectuate în cadrul proiectelor de cercetare – dezvoltare și inovare, * menținerii competitivității transportului de mărfuri și persoane, dar și considerente de ordin social, respectiv menținerea unui nivel optim al costurilor de transport, * corelării condițiilor de autorizare a antrepozitelor fiscale cu cele referitoare la revocarea autorizației de antrepozit fiscal, * simplificării procedurii administrative de restituire a taxei speciale pentru autoturisme și autovehicule, a taxei pe poluare pentru autovehicule, a taxei pentru emisiile poluante provenite de la autovehicule, precum și a timbrului de mediu pentru autovehicule, * stabilirii cadrului financiar pentru utilizarea contribuției financiare elvețiene nerambursabile acordată României prin intermediul Programului de Cooperare Elvețiano-Român vizând reducerea disparităților economice și sociale în cadrul Uniunii Europene extinse, pentru asistența acordată în cadrul abordării aferente fondurilor tematice, * realizării unei mai bune promovări turistice a municipiului București și utilizării mai eficiente a sumelor colectate din cazarea turiștilor, taxa instituită în municipiul București pentru promovarea turistică, se va face venit la bugetul local al municipiului București; * simplificării acordării eșalonării la plată a obligațiilor fiscale; * evitării disfuncționalităților în activitatea de administrare a contribuabililor mijlocii. | | | | | | | | | | |
| **1. Descrierea situației actuale** | **Legea nr. 227/2015 privind Codul fiscal, cu modificările și completările ulterioare**  **A. Titlul II - Impozitul pe profit**  **1**. În prezent, potrivit prevederilor art. 22 alin. (1) din Codul fiscal, profitul investit în echipamente tehnologice, calculatoare electronice și echipamente periferice, mașini și aparate de casă, de control și de facturare, în programe informatice, precum și pentru dreptul de utilizare a programelor informatice, produse și/sau achiziționate și puse în funcțiune, folosite în scopul desfășurării activității economice, este scutit de impozit.  Potrivit art. 22 alin. (8) din Codul fiscal, contribuabilii care beneficiază de această facilitate au obligația de a păstra în patrimoniu activele respective cel puțin o perioadă egală cu jumătate din durata de utilizare economică, stabilită potrivit reglementărilor contabile aplicabile, dar nu mai mult de 5 ani, cu unele excepții prevăzute de lege. În cazul nerespectării acestei condiții, pentru sumele respective se recalculează impozitul pe profit și se percep creanțe fiscale accesorii potrivit Codului de procedură fiscală, de la data aplicării facilității.  Potrivit dispozițiilor art. II din Ordonanța de urgență a Guvernului nr. 91/2014 pentru modificarea și completarea Ordonanței de urgență a Guvernului nr. 28/1999, cu modificările și completările ulterioare, operatorii urmează să schimbe în mod obligatoriu aparatele de marcat electronice fiscale din dotare, indiferent de data achiziției acestora. În acest context, se impune introducerea unor prevederi potrivit cărora, în cazul înlocuirii aparatelor de marcat electronice, pentru respectarea cerințelor impuse de lege, să nu se aplice sancțiunea prevăzută la art. 22 alin. (8) din Codul fiscal, respectiv recalcularea impozitului pe profit și perceperea de creanțe fiscale accesorii.  **2.** În prezent, pentru contribuabilii care efectuează sponsorizări/acte de mecenat sau acordă burse private, și care beneficiază de scăderea sumelor respective, în anumite limite, din impozitul pe profit, nu există obligația de a înștiința instituțiile statului în legătură cu beneficiarii acestor acțiuni.  S-a apreciat necesară instituirea obligației contribuabililor care efectuează sponsorizări/acte de mecenat, respectiv acordă burse private și care scad aceste sume din impozitul pe profit, de a declara beneficiarii acestor sume, spre a se putea efectua activități de monitorizare și control a sumelor alocate de contribuabili din impozitul pe profit, astfel încât să se asigure o cheltuire a fondurilor primite de beneficiari numai în scopul pentru care beneficiarii s-au înființat sau în scopul pentru care au fost alocate, după caz.  **B. Titlul** **III – Impozitul pe veniturile microîntreprinderilor**  **1.** Reglementările în vigoare privind impozitul pe veniturile microîntreprinderilor nu prevăd posibilitatea de a opta pentru aplicarea prevederilor titlului II „Impozitul pe profit”.  Luând în considerare necesitatea stimulării antreprenoriatului românesc, precum și atragerii de noi investitori externi se impune reglementarea posibilității microîntreprinderilor de a opta pentru plata impozitului pe profit în condițiile constituirii și menținerii unui capital social minim în valoare de 45.000 lei. De asemenea, pentru stimularea creării de noi locuri de muncă, considerăm că se impune și adăugarea unei condiții legate de un număr minim de salariați.  **2.** Reglementările în vigoare privind impozitul pe veniturile microîntreprinderilor nu prevăd deducerea din impozitul datorat a cheltuielilor de sponsorizare, acordate potrivit legii.  Dată fiind necesitatea susținerii entităților nonprofit și a unităților de cult, care sunt furnizori de servicii sociale acreditați cu cel puțin un serviciu social licențiat, potrivit legii, se impune reglementarea posibilității și pentru microîntreprinderi de deducere din impozitul pe veniturile microîntreprinderilor a unor sume reprezentând cheltuieli de sponsorizare, acordate potrivit legii.  **C. Titlul IV – Impozitul pe venit**  **1.** În prezent, veniturile din activitatea sportivă sunt încadrate în categoria veniturilor din activităţi independente respectiv, prestări de servicii, în baza unor contracte de activitate sportivă.  Venitul net anual din activităţi independente se determină în sistem real, pe baza datelor din contabilitate, ca diferenţă între venitul brut şi cheltuielile deductibile efectuate în scopul realizării de venituri, cu excepţia venitului net anual obținut pe baza normelor de venit și a venitului net anual din drepturile de proprietate intelectuală.  Impozitul anual datorat se stabileşte de către contribuabil prin autoimpunere în declarația unică privind impozitul pe venit și contribuțiile sociale datorate de persoanele fizice, prin aplicarea cotei de 10% asupra venitului net din activitatea independentă.  **2.** Potrivit reglementărilor fiscale în vigoare, contribuabilii pot dispune asupra destinaţiei unei sume pentru susţinerea entităţilor non-profit care se înfiinţează şi funcţionează în condiţiile legii, unităţilor de cult, precum şi pentru acordarea de burse private, conform legii, sumă reprezentând până la 2% din impozitul datorat pe venitul din salarii și asimilate salariilor, din pensii, din venitul net anual impozabil, precum și câştigul net anual impozabil, din transferul titlurilor de valoare, din orice alte operaţiuni cu instrumente financiare, inclusiv instrumente financiare derivate, precum şi din transferul aurului financiar.  **3.** Pentru veniturile realizate de persoanele fizice individual sau într-o formă de asociere, în cazul în care s-au înregistrat pierderi ca urmare a unor fenomene meteorologice nefavorabile ce pot fi asimilate dezastrelor naturale ca îngheţ, grindină, polei, ploaie abundentă, secetă şi inundaţii, precum şi a epizootiilor ce afectează peste 30% din suprafeţele destinate producţiei agricole vegetale/animalele deţinute, norma de venit se reduce proporţional cu pierderea respectivă.  Constatarea pagubelor şi evaluarea pierderilor se fac la cererea persoanelor fizice/asocierilor fără personalitate juridică, care desfăşoară activităţi agricole pentru care venitul anual se stabileşte pe bază de norme de venit, de o comisie numită prin ordin al prefectului judeţului/municipiului Bucureşti, la propunerea directorului executiv al direcţiei agricole judeţene/municipiului Bucureşti, comisie formată pe plan local dintr-un reprezentant al primăriei, un specialist de la Agenţia de Plăţi şi Intervenţie pentru Agricultură, un delegat din partea Administraţiei Naţionale de Meteorologie, un specialist al Inspectoratului General pentru Situaţii de Urgenţă şi un reprezentant al direcţiei generale regionale a finanţelor publice teritoriale din cadrul A.N.A.F.  **4.** Procedura de aplicare a prevederilor referitoare la scutirea de la plata impozitului pe venit, prevăzută la art. 76 lit. a^3) din Legea cooperaţiei agricole nr. 566/2004, cu modificările şi completările ulterioare, de care beneficiază persoanele fizice care obţin venituri individual sau într-o formă de asociere fără personalitate juridică şi pentru care stabilirea venitului anual din activităţi agricole se efectuează pe baza normelor de venit, se stabileşte prin ordin al preşedintelui A.N.A.F., cu avizul Ministerului Agriculturii şi Dezvoltării Rurale.  **D. Titlul V – Contribuții sociale obligatorii**  În prezent, pentru veniturile din activitatea sportivă, regimul fiscal aplicabil în domeniul contribuției de asigurări sociale și al contribuției de asigurări sociale de sănătate este cel prevăzut pentru veniturile din activităţi independente. Determinarea contribuțiilor sociale se efectuează de către contribuabil prin autoimpunere în Declarația unică privind impozitul pe venit și contribuțiile sociale datorate de persoanele fizice, prin aplicarea cotelor de contribuții asupra venitului ales de contribuabil pentru contribuția de asigurări sociale (CAS), respectiv asupra salariului minim brut pe țară înmulțit cu 12 luni sau cu numărul de luni în care s-a desfășurat activitatea, pentru contribuția de asigurări sociale de sănătate (CASS).  Persoana fizică face evaluarea pentru încadrarea în categoria plătitorilor de CAS și/sau CASS, în funcție de venitul estimat pentru anul curent, după cum urmează:  - datorează CAS pentru anul în curs dacă estimează că realizează venituri cumulate din activități independente și din drepturi de proprietate intelectuală, din una sau mai multe surse de venit, cel puțin egale cu 12 salarii de bază minime brute pe țară (plafonul de 22.800 lei in anul 2018);  - datorează CASS pentru anul în curs dacă estimează că realizează venituri din activități independente, drepturi de proprietate intelectuală, cedarea folosinței bunurilor, arendă, agricultură, silvicultură, piscicultură, asocieri cu persoane juridice, investiții și alte surse, din una sau mai multe surse și/sau categorii de venituri, cel puțin egale cu 12 salarii de bază minime brute pe țară (plafonul de 22.800 lei pentru anul 2018).  Dacă estimează pentru anul curent că realizează venituri cumulate din cele menționate mai sus, din una sau mai multe surse de venit, sub plafonul de 22.800 lei, persoana fizică nu datorează CAS sau CASS, după caz, pentru anul în curs. În această situație, poate opta pentru plata contribuțiilor, în aceleași condiții cu persoanele fizice care realizează venituri peste plafonul de 12 salarii de bază minime brute pe țară.  Plățile privind CAS și CASS se pot efectua oricând în cursul anului fiscal, până la termenul de scadență, respectiv 15 martie a anului următor celui pentru care se datorează.  **E. TITLUL VI –Impozitul pe veniturile obținute din România de nerezidenți și impozitul pe reprezentanțele firmelor străine înființate în România**  Dispozițiile capitolului care transpun prevederile Directivei 2003/48/CE a Consiliului din 3 iunie 2003 privind impozitarea veniturilor din economii sub forma plăților de dobânzi, cu amendamentele ulterioare se aplică până la 30 iunie 2017 în relația cu Austria. Austria a primit o derogare de un an față de celelalte state membre în temeiul articolului 2 alineat (2) al Directivei 2014/107/UE a Consiliului de modificare a Directivei 2011/16/UE în ceea ce privește schimbul automat obligatoriu de informații în domeniul fiscal.  **F. Taxa pe valoarea adăugată**  Codul fiscal nu conține prevederi exprese cu privire la regimul TVA aplicabil operațiunilor efectuate în cadrul proiectelor de cercetare – dezvoltare și inovare.  **G. Titlul VIII – Accize și alte taxe speciale**  **1.** Prin Ordonanța Guvernului nr. 25/2017 pentru modificarea și completarea Legii nr. 227/2015 privind Codul fiscal, nivelurile accizelor pentru produsele energetice utilizate drept combustibil pentru motor, respectiv, benzină cu plumb, benzină fără plumb, motorină și kerosen au fost majorate cu câte 0,16 lei/litru în două etape, respectiv 15 septembrie și 1 octombrie 2017.  **2.** La momentul actual, în procesul de autorizare ca destinatari înregistrați, expeditori înregistrați și importatori autorizați, operatorii economici trebuie să îndeplinească condiția de a nu înregistra obligații fiscale restante la bugetul general consolidat, de natura celor administrate de ANAF.  Această condiție nu se regăsește atunci când un operator economic solicită autorizarea în calitate de antrepozitar autorizat.  **H. Titlul IX -Impozite si taxe locale**  **Taxe speciale**  Taxa de promovare turistică este conform Codului fiscal o taxă specială, pe care structurile de cazare o colectează de la turiști și se face venit la bugetul local, fiind utilizată în scopurile pentru care a fost inființată.  La nivelul municipiului București, taxa specială pentru promovarea turistică a localității se face venit la bugetul local al sectoarelor.  **Legea nr. 207/2015 privind Codul de procedură fiscală, cu modificările și completările ulterioare**  Conform Legii nr. 207/2015 privind Codul de procedură fiscală, cu modificările și completările ulterioare, debitorii care nu dețin bunuri în proprietate și care nu constituie garanții pot beneficia, la cerere, de eșalonarea la plată a obligațiilor fiscale pentru operioadă de cel mult 6 luni (indiferent de cuantumul obligațiilor fiscale). Una din condițiile pe care trebuie să le îndeplinească este aceea legată de dificultatea generată de lipsa temporară de disponibilităţi băneşti şi să aibă capacitate financiară de plată pe perioada de eşalonare la plată. Aceste situaţii se apreciază de organul fiscal competent pe baza programului de restructurare sau de redresare financiară ori a altor informaţii şi/sau documente relevante, prezentate de debitor sau deţinute de organul fiscal.  Termenul de soluționare a cererii de eșalonare este de 60 de zile de la data înregistrării. În cazul în care când există diferenţe între sumele solicitate de către debitor în cerere şi cele înscrise în certificatul de atestare fiscală, se procedează la punerea de acord a acestora și transmiterea unui acord de principiu privind eşalonarea la plată. Dobânzile se datorează şi se calculează pentru fiecare rată din graficul de eşalonare la plată începând cu data emiterii deciziei de eşalonare la plată şi până la termenul de plată din grafic.  De asemenea, în prezent, contribuabilii încadrați în categoria debitorilor cu risc fiscal mic beneficiază de prevederi speciale privind eșalonarea la plată, pe o perioadă de cel mult 12 luni.  Astfel, pentru a beneficia de eșalonare, contribuabilul încadrat la risc fiscal mic trebuie să depună cererea la organul fiscal competent, să constituie o garanţie în valoare de minimum 20% din sumele ce pot face obiectul eşalonării la plată, precum şi a penalităţilor de întârziere ce pot face obiectul amânării la plată și să îndeplinească condițiile generale (mai puțin cea legată de dificultatea financiară), respectiv: să nu se afle procedura insolvenței sau în dizolvare și să nu li se fi stabilit răspunderea potrivit legislaţiei privind insolvenţa şi/sau răspunderea solidară, potrivit prevederilor Codului de procedură fiscală.  Este considerat cu risc fiscal mic contribuabilul care la data depunerii cererii de eșalonare îndeplinește cumulativ mai multe condiții, respectiv:  - nu are fapte înscrise în cazierul fiscal;  - niciunul dintre administratori şi/sau asociaţi nu a deţinut, în ultimii 5 ani anteriori depunerii cererii, calitatea de administrator sau asociat la persoane juridice care au fost lichidate sau la care a fost declanşată procedura insolvenţei şi la care au rămas obligaţii fiscale neachitate;  - nu se află în inactivitate temporară înscrisă la registrul comerţului sau în registrele ţinute de instanţele judecătoreşti competente;  - nu are obligaţii fiscale restante mai mari de 12 luni;  - nu a înregistrat pierderi contabile în fiecare an din ultimii 3 ani consecutivi. Pierderea contabilă prevăzută de prezenta literă nu cuprinde pierderea contabilă reportată provenită din ajustările cerute de aplicarea IAS 29 "Raportarea financiară în economiile hiperinflaţioniste" de către contribuabilii care aplică sau au aplicat reglementări contabile conforme cu Standardele internaţionale de raportare financiară;  - în cazul persoanelor juridice, să fi fost înfiinţate cu minimum 12 luni anterior depunerii cererii.  Însă, în ceea ce privește condiția ca niciunul dintre administratori şi/sau asociaţi să nu fi deţinut o astfel de calitate la persoane juridice care au fost lichidate sau la care a fost declanşată procedura insolvenţei şi la care au rămas obligaţii fiscale neachitate în ultimii 5 ani anteriori depunerii cererii de eșalonare, este de menționat faptul că nu în toate cazurile acest lucru se întâmplă din culpa respectivelor persoane.  Astfel, în cadrul procedurii de insolvență, conform legislației în materie, în cazul în care există indicii că anumite persoane au contribuit la starea de insolvenţă, se poate dispune ca o parte sau întregul pasiv al debitorului, persoană juridică, ajuns în stare de insolvenţă să fie suportată de persoanele respective. În acest caz, informațiile respective privitoare la atragerea răspunderii patrimoniale se înscriu în cazierul fiscal al persoanelor în cauză, iar în situația în care sumele nu se achită, informațiile respective rămân înscrise în cazier pentru o perioadă de 5 ani.  În cadrul procedurii de lichidare, o parte din situațiile în care, la cererea unei persoane interesate, se solicită pronunțarea dizolvării unei societăți, se înscriu și în cazierul fiscal al reprezentanților legali sau desemnați, acestea fiind condiții de declarare a inactivității societății (societatea nu mai are organe statutare, durata deţinerii spaţiului cu destinaţia de sediu social este expirată).  De asemenea, în cazul în care societatea înregistrează datorii fiscale, în cadul procedurii de lichidare Agenția Națională de Administrare Fiscală poate face apel împotriva hotărârii de dizolvare.  Referitor la condiția de a nu înregistra pierderi contabile în ultimii 3 ani, sunt situații în care un contribuabil poate înregistra pierdere contabilă independent de voința sa și de modul în care își desfășoară activitatea, cum este cazul diferențelor de curs valutar sau evoluției dobânzilor sau alte operațiuni nelegate de activitatea de exploatare propriu-zisă.  Termenul de soluționare a cererii de eșalobnare este de 60 de zile de la data înregistrării. În cazul în care când există diferenţe între sumele solicitate de către debitor în cerere şi cele înscrise în certificatul de atestare fiscală, se procedează la punerea de acord a acestora și transmiterea unui acord de principiu privind eşalonarea la plată. Dobânzile se datorează şi se calculează pentru fiecare rată din graficul de eşalonare la plată începând cu data emiterii deciziei de eşalonare la plată şi până la termenul de plată din grafic.  În prezent, taxa pe valoarea adăugată solicitată la rambursare prin deconturile cu sumă negativă de taxă pe valoarea adăugată cu opţiune de rambursare se rambursează de organul fiscal central, potrivit procedurii şi condiţiilor aprobate prin ordin al preşedintelui A.N.A.F., pe baza analizei de risc, în baza căreia organul fiscal central dacă efectuează inspecţia fiscală anterior sau ulterior aprobării rambursării.  Una din excepțiile de la această regulă o reprezintă situația deconturilor cu sumă negativă de taxă pe valoarea adăugată cu opţiune de rambursare pentru care suma solicitată la rambursare este de până la 45.000 lei, caz în care organul fiscal central rambursează taxa cu efectuarea, ulterior, a inspecţiei fiscale.  Este de precizat faptul că și în cazul contribuabilor care beneficiază de eșalonarea la plată, atât la momentul la care se aprobă decizia de eșalonare, cât și pe perioada menținerii valabilității eșalonării, aceștia sunt supuși unor verificări, respectiv monitorizări de către organul fiscal și, ca atare, nu mai este necesară o analiză suplimentară din perspectiva sumelor pe care le-ar avea de rambursat de la buget.  **Legea nr. 30/2018 pentru completarea art. 30 din Legea nr. 207/2015 privind Codul de procedură fiscală**  Prin Legea nr. 30/2018 pentru completarea art. 30 din Legea nr. 207/2015 privind Codul de procedură fiscală s-au modificat prevederile Codului de procedură fiscală în sensul că administrarea obligaţiilor fiscale datorate de contribuabilii mijlocii, inclusiv de sediile secundare ale acestora, se realizează de organul fiscal de la nivel judeţean sau al municipiului Bucureşti, după caz.  Conform art. II din Legea nr. 30/2018, aceste prevederi se aplică începând cu prima zi a trimestrului următor intrării în vigoare a Legii nr. 30/2018. Ținând seama de faptul că actul normativ a fost publicat în Monitorul Oficial în data de 18 ianuarie 2018, acesta intrând în vigoare la 3 zile de la publicare, reiese că prevederile referitoare la administrarea de către organul fiscal de la nivel judeţean sau al municipiului Bucureşti a contribuabililor mijlocii ar urma să se aplice începând cu data de 01 aprilie 2018.  Până la apariția Legii nr. 30/2018, prin Ordinul președintelui ANAF nr. 3610/2016 privind organizarea activităţii de administrare a contribuabililor mijlocii s-a stabilit competenţa de administrare a contribuabililor mijlocii în sarcina direcţiilor generale regionale ale finanţelor publice, prin administraţiile pentru contribuabilii mijlocii constituite la nivelul acestora în a căror rază teritorială se află domiciliul fiscal al contribuabilului mijlociu.  Conform ordinului menționat, numărul contribuabililor mijlocii selectați în funcție de criteriul de bază (cifra de afaceri, volumul obligaţiilor fiscale declarate, volumul cheltuielilor cu personalul) este de 18.478, la acesta adăugându-se și contribuabilii mijlocii stabiliți în funcție de celelalte criterii (de reprezentare fiscală, criteriul grupului fiscal unic și criteriul de continuitate), rezultând un total de 23.472.  Având în vedere numărul mare al contribuabililor mijlocii administrați la nivelul celor 7 regiuni și municipiul București, precum și faptul că termenul de transfer al dosarelor fiscale de la administraţiile pentru contribuabilii mijlocii constituite la nivelul regiunii către organele fiscale de la nivel județean/al municipiului București este foarte scurt, în vederea evitării disfuncționalităților în activitatea de administrare al acestor contribuabili și ținând seama de dificultăţile legate de funcţionarea sistemului infomatic al ANAF, este necesară prorogarea termenului prevăzut la art. II din Legea nr. 30/2018.  În acest context ANAF are in vedere definitivarea structurilor teritoriale care vor administra această categorie de contribuabili la nivelul administraţiilor judeţene.  **Ordonanța de urgență a Guvernului nr. 52/2017 privind restituirea sumelor reprezentând taxa specială pentru autoturisme și autovehicule, taxa pe poluare pentru autovehicule, taxa pentru emisiile poluante provenite de la autovehicule și timbrul de mediu pentru autovehicule, cu completările ulterioare**  În prezent, conform Ordonanței de urgență a Guvernului nr. 52/2017 privind restituirea sumelor reprezentând taxa specială pentru autoturisme și autovehicule, taxa pe poluare pentru autovehicule, taxa pentru emisiile poluante provenite de la autovehicule și timbrul de mediu pentru autovehicule, cu completările ulterioare, este stabilită, ca regulă generală, că restituirea pe cale administrativă a taxei speciale pentru autoturisme și autovehicule/taxei pe poluare pentru autovehicule/taxei pentru emisiile poluante provenite de la autovehicule/timbrului de mediu pentru autovehicule se efectuează de organul fiscal central în baza cererii depuse de contribuabil, la care se anexează, în original sau în copie, documentul doveditor al plății taxei speciale pentru autoturisme și autovehicule, taxei pe poluare pentru autovehicule, taxei pentru emisiile poluante provenite de la autovehicule sau timbrului de mediu pentru autovehicule, respectiv chitanța fiscală/ordinul de plată și extrasul de cont, după caz, care să ateste efectuarea plății acesteia, precum și copiile cărții de identitate a vehiculului și a certificatului de înmatriculare.  Însă, organul fiscal central are posibilitatea de a verifica în baza de date pe care o deține sau în bazele de date la care are acces informațiile referitoare la: identificarea plății efectuate de contribuabil, identitatea vehiculului, înmatricularea acestuia și persoanele care au înmatriculat autovehiculul.  **Ordonanța de urgență a Guvernului nr. 62/2011 privind stabilirea cadrului financiar general pentru utilizarea contribuției financiare elvețiene nerambursabile acordate României prin intermediul Programului de cooperare elvețiano-român vizând reducerea disparităților economice și sociale în cadrul Uniunii Europene extinse, precum și a contribuției naționale aferente acestei asistențe, aprobată prin Legea nr. 2/2012, cu modificările și completările ulterioare**  Prin Ordonanța de urgență a Guvernului nr. 62/2011, cu modificările și completările ulterioare, a fost stabilit cadrul financiar general pentru utilizarea contribuției financiare elvețiene nerambursabile acordată României prin intermediul Programului de cooperare elvețiano - român pentru asistența acordată în cadrul abordării bazate pe „proiecte”, asistența acordată prin “facilitatea de pregătire a proiectului”, „asistența acordă prin fondul pentru asistență tehnică” și „asistența prin fondul pentru acțiuni în domeniul managementului energiei durabile – SEAF”. Astfel, au fost stabilite modalitățile prin care sumele necesare asigurării finanțării, respectiv cofinanțării proiectelor și măsurilor dezvoltate prin intermediul acestor tipuri de asistență pot fi cuprinse în bugetele instituțiilor implicate și modalitățile de rambursare a cheltuielilor eligibile. Beneficiarii din cadrul Programului de cooperare elvețiano-român pot fi: instituții publice finanțate integral din bugetul de stat, bugetul asigurărilor sociale de stat sau bugetele fondurilor speciale, instituții publice finanțate integral din venituri proprii și/sau finanțate parțial de la bugetul de stat, bugetul asigurărilor sociale de stat ori bugetele fondurilor speciale, unități/subdiviziuni administrativ-teritoriale beneficiare de proiecte/măsuri, atât pentru proiectele/măsurile proprii, cât și pentru proiectele/măsurile ai căror beneficiari sunt entități finanțate integral din bugetele acestora; entități publice locale finanțate integral din venituri proprii și/sau finanțate parțial de la bugetele locale; unități/subdiviziuni administrativ-teritoriale care au calitatea de beneficiari SEAF, alți beneficiari de proiecte/măsuri.  Deși asistența în cadrul abordării aferente fondurilor tematice a fost menționată în cadrul ordonanței, nu a fost necesară reglementarea fluxurilor financiare pentru această componentă, dat fiind faptul că pentru proiectele implementate de către beneficiarii entități publice, aceștia aveau obligația asigurării doar a cofinanțării naționale. Plata sumelor aferente finanțării nerambursabile elvețiene din cadrul proiectelor se efectua de către Organismele Intermediare Elvețiene responsabile de fondurile tematice. Organismele Intermediare Elvețiene sunt orice persoane juridice publice sau private mandatate de partea elvețiană pentru managementul fondurilor tematice.  În acest sens, în vederea cuprinderii banilor în buget, Ministerul Finanțelor Public a emis în 2012 o instrucțiune privind modul de cuprindere a sumelor aferente implementării proiectelor finanțate în cadrul Programului de cooperare elvețiano-român, în cadrul asistenței aferente fondurilor tematice, de către beneficiarii instituții publice. Dat fiind faptul că această abordare a fost schimbată în cazul unui proiect, beneficiarul instituție publică având obligativitatea asigurării prefinanțării cheltuielilor și derulării procedurilor de achiziție, este necesară reglementarea acestei situații și stabilirea fluxurilor financiare aferente. În cazul nereglementării acestei situații există riscul pierderii finanțării nerambursabile acordate de către partea elvețiană. Pentru a evita pierderea finanțării nerambursabile, este necesară modificarea și completarea OUG 62/2011 în sensul includerii fluxurilor pentru fondurile tematice. | | | | | | | | | |
| **11. În cazul proiectelor de acte normative care transpun legislație comunitară sau creează cadrul pentru aplicarea directă a acesteia, se vor specifica doar actele comunitare în cauză, însoțite de elementele de identificare ale acestora** | Directiva 2003/96/CE a Consiliului din 27 octombrie 2003 privind restructurarea cadrului comunitar de impozitare a produselor energetice și a electricității. | | | | | | | | | |
| **2. Schimbări preconizate** | **Legea nr. 227/2015 privind Codul fiscal, cu modificările și completările ulterioare**   1. **Titlul II - Impozitul pe profit**   **1**. Se introduc prevederi potrivit cărora, în cazul înlocuirii aparatelor de marcat electronice, pentru respectarea cerințelor impuse de lege, să nu se aplice sancțiunea prevăzută la art. 22 alin. (8) din Codul fiscal, respectiv recalcularea impozitului pe profit și perceperea de creanțe fiscale accesorii, având în vedere dispozițiile art. II din Ordonanța de urgență a Guvernului nr. 91/2014 pentru modificarea și completarea Ordonanței de urgență a Guvernului nr. 28/1999, cu modificările și completările ulterioare, potrivit cărora operatorii urmează să schimbe în mod obligatoriu aparatele de marcat electronice fiscale din dotare, indiferent de data achiziției acestora.  **2**. Se instituie obligația contribuabililor care efectuează sponsorizări/acte de mecenat, respectiv acordă burse private și care scad aceste sume din impozitul pe profit, de a declara beneficiarii sumelor respective, măsură care are ca scop monitorizarea și controlul sumelor alocate de contribuabili din impozitul pe profit, astfel încât să se asigure cheltuirea fondurilor primite de beneficiari numai în scopul pentru care aceștia s-au înființat sau în scopul pentru care au fost alocate, după caz.   1. **Titlul** **III – Impozitul pe veniturile microîntreprinderilor**   În domeniul impozitului pe veniturile microîntreprinderilor se propune:  **1.** Instituirea unei reguli fiscale, potrivit căreia microîntreprinderile pot să opteze pentru plata impozitului pe profit, cu îndeplinirea a două condiții:  - au un nivel de capital social minim de 45.000 lei (aprox. 10.000 euro) și  - au cel puțin 2 salariați.  În cazul în care microîntreprinderile optează pentru aplicarea prevederilor titlului II „Impozitul pe profit”, acestea au obligația de a respecta în continuare condițiile respective și în perioada în care este plătitor de impozit pe profit. În acest context, sunt stabilite și reguli în cazul în care numărul de salariați variază în cursul anului, în sensul reîndeplinirii condiției de 2 salariați în termen de 60 de zile, termen care se prelungește și în anul fiscal următor.  Pentru clarificarea statutului salariatului în funcție de care se analizează îndeplinirea condiției pentru efectuarea opțiunii este necesară și modificarea reglementărilor care definesc termenul „salariat”.  **2.** Scăderea din impozitul datorat de către microîntreprinderi a cheltuielilor cu sponsorizarea, care au ca scop susținerea entităților nonprofit și a unităților de cult, care sunt furnizori de servicii sociale acreditați cu cel puțin un serviciu social licențiat, potrivit legii, până la nivelul valorii reprezentând 20% din impozitul datorat. Sumele care nu sunt scăzute din impozitul pe veniturile microîntreprinderilor datorat, se reportează în următoarele 28 de trimestre consecutive.  **C.** **Titlul IV – Impozitul pe venit**  **1.** Contribuabilii care realizează venituri în baza contractelor de activitate sportivă încheiate conform Legii nr. 69/2000, Legea educaţiei fizice şi sportului, cu modificările și completările ulterioare, datorează impozit pe venit, impozitul fiind final.  Plătitorii de venituri, persoane juridice sau alte entităţi care au obligaţia de a conduce evidenţă contabilă, au și obligaţia de a calcula, de a reţine, de a plăti și de a declara impozitul corespunzător sumelor plătite în baza contractelor de activitate sportivă.  Impozitul se calculează prin aplicarea cotei de 10% asupra venitului brut și se reține la sursă, de către plătitorii de venituri, la momentul plății.  Plătitorii de venituri precizați anterior (persoane juridice sau alte entităţi) nu au obligaţia calculării, reţinerii la sursă şi plăţii impozitului din veniturile plătite dacă efectuează plăţi către asocierile fără personalitate juridică, precum şi către entităţi cu personalitate juridică, care organizează şi conduc contabilitate proprie, potrivit legii, pentru care plata impozitului pe venit se face de către fiecare asociat, pentru venitul său propriu.  **2.** Contribuabilii pot dispune asupra destinaţiei unei sume pentru susţinerea entităţilor non-profit care se înfiinţează şi funcţionează în condiţiile legii, unităţilor de cult, precum şi pentru acordarea de burse private, conform legii, sumă reprezentând până la 2% din impozitul datorat pe venitul din salarii și asimilate salariilor, din pensii, din venitul net anual impozabil, precum și câştigul net anual impozabil, din transferul titlurilor de valoare, din orice alte operaţiuni cu instrumente financiare, inclusiv instrumente financiare derivate, precum şi din transferul aurului financiar.  În cazul entităţilor non-profit și unităților de cult care sunt furnizori de servicii sociale acreditați cu cel puțin un serviciu social licențiat, în condițiile legii, cota ce poate fi distribuită este de 3,5% din impozitul pe venit datorat.  **3.** În cazul reducerii normelor de venit în situația înregistrării de pierderi ca urmare a unor fenomene meteorologice nefavorabile ce pot fi asimilate dezastrelor naturale ca îngheţ, grindină, polei, ploaie abundentă, secetă şi inundaţii, precum şi a epizootiilor ce afectează peste 30% din suprafeţele destinate producţiei agricole vegetale/animalele deţinute, contribuabilul/asociatul desemnat are obligația să depună declarația unică privind impozitul pe venit și contribuțiile sociale datorate de persoanele fizice și să recalculeze venitul anual și impozitul anual, în termen de 30 de zile de la constatarea pagubelor, prin diminuarea normei de venit aferentă fiecărei categorii de produse vegetale/categorii de animale corespunzător cu procentul reprezentând gradul de afectare stabilit potrivit procesului-verbal de constatare și evaluare a pagubelor.  **4.** Pentru aplicarea prevederilor referitoare la scutirea de la plata impozitului pe venit, prevăzută la art. 76 lit. a^3) din Legea cooperaţiei agricole nr. 566/2004, cu modificările şi completările ulterioare, de care beneficiază persoanele fizice care obţin venituri individual, norma de venit se reduce de către contribuabil proporțional cu partea corespunzătoare cantității producţiei valorificate prin/către cooperativa agricolă, raportată la totalul producției realizate în anul fiscal curent.  **5.** Introducerea unor dispoziții tranzitorii pentru:  -veniturile realizate în anul 2018 de către persoanele fizice din contractele de activitate sportivă, încheiate potrivit Legii nr. 69/2000 - Legea educaţiei fizice şi sportului, în perioada cuprinsă între data de 1 ianuarie 2018, inclusiv, și data intrării în vigoare a prezentei ordonanțe de urgență,  - deciziile de plăți anticipate de impozit pe venit pentru anul 2018 emise anterior intrării în vigoare a prezentei ordonanțe de urgență.  **D. Titlul V – Contribuții sociale obligatorii**  **1.** Pentru veniturile realizate în baza contractelor de activitate sportivă încheiate conform Legii nr. 69/2000, Legea educaţiei fizice şi sportului, cu modificările și completările ulterioare, regimul fiscal aplicabil în domeniul contribuției de asigurări sociale și al contribuției de asigurări sociale de sănătate este cel prevăzut pentru veniturile din drepturi de proprietate intelectuală, din arendă sau din asocieri cu persoane juridice, contribuabili potrivit prevederilor titlului II, titlului III sau Legii nr. 170/2016.  Pentru persoanele fizice care realizează venituri în baza contractelor de activitate sportivă, pentru care impozitul se reține la sursă, obținute de la un singur plătitor de venit, iar nivelul net estimat al acestor venituri, pentru anul curent, este cel puțin egal cu 12 salarii minime brute pe țară în vigoare în anul pentru care se datorează contribuțiile sociale, plătitorul de venit are obligația să calculeze, să rețină, să plătească contribuția de asigurări sociale și contribuția de asigurări sociale de sănătate, precum și să depună declarația - formular D112. Declarația se depune până la data de 25 inclusiv a lunii următoare celei pentru care se plătesc veniturile. În contractul încheiat între părți se desemnează plătitorul de venit în vederea calculării, reținerii și plății contribuțiilor sociale prin reținere la sursă, precum și venitul ales pentru care datorează CAS, în anul în curs. Nivelul contribuțiilor calculat și reținut la fiecare plată de către plătitorul de venit este cel stabilit de părți, până la concurența contribuției aferente venitului ales precizat în contract pentru CAS, respectiv până la concurența contribuției aferente a 12 salarii minime brute pe țară, pentru CASS.  Reținerea la sursă a contribuțiilor sociale în cazul veniturilor din contractele de activitate sportivă nu se aplică în cazul în care nivelul venitului estimat a se realiza pe fiecare sursă de venit este sub nivelul a 12 salarii minime brute pe țară în vigoare în anul pentru care se datorează contribuțiile. În situația în care venitul cumulat din aceste surse este cel puțin egal cu 12 salarii minime brute pe țară, contribuabilul are obligația depunerii declarației unice, la termenele și în condițiile stabilite.  **2.** Efectuarea unor corecții de ordin tehnic.  **Dispoziții tranzitorii** **Titlul IV – Impozitul pe venit și Titlul V – Contribuții sociale obligatorii**  Pentru veniturile realizate în anul 2018 de către persoanele fizice din contractelor de activitate sportivă, încheiate potrivit Legii nr. 69/2000 - Legea educaţiei fizice şi sportului, în perioada cuprinsă între data de 1 ianuarie 2018, inclusiv, și data intrării în vigoare a prezentei ordonanțe de urgență, se aplică următoarele reguli:  a) contribuabilii au obligația efectuării calculului venitului net aferent anului 2018, stabilit pe baza cotei forfetare de cheltuieli sau în sistem real, a determinării și a plății impozitului pentru veniturile aferente anului 2018, până la data de 15 martie 2019, inclusiv;  b) plățile anticipate pentru veniturile obținute din contracte de activitate sportivă, vor fi luate în calcul la stabilirea impozitului anual de plată pentru anul 2018;  Pentru veniturile realizate în anul 2018 de către persoanele fizice din contracte de activitate sportivă, începând cu data intrării în vigoare a prezentei ordonanțe de urgență, obligațiile privind calcularea, reținerea la sursă, plata și declararea impozitului sunt cele prevăzute la art. 681 din Legea nr. 227/2015 privind Codul fiscal, cu modificările și completările ulterioare.  Pentru veniturile realizate în anul 2018 de către persoanele fizice din activități agricole impuse pe baza normelor de venit se aplică următoarele reguli:  a) declarațiile privind veniturile din activități agricole impuse pe bază de norme de venit –formular 221, depuse de către contribuabili/asocieri fără personalitate juridică la organul fiscal competent în cursul anului 2018, până la data intrării în vigoare a prezentei Ordonanțe de urgență a Guvernului vor fi înlocuite cu declarația unică privind impozitul pe venit și contribuțiile sociale datorate de persoanele fizice, care se va depune până la data de 15 iulie 2018, inclusiv;  b) contribuabilii/asociatul desemnat în cazul asocierilor fără personalitate juridică, care nu au depus declarația privind veniturile din activități agricole impuse pe bază de norme de venit –formular 221 la organul fiscal competent până la data intrării în vigoare a prezentei Ordonanțe de urgență a Guvernului au obligația depunerii declarației unice privind impozitul pe venit și contribuțiile sociale datorate de persoanele fizice, până la data de 15 iulie 2018, inclusiv;  Deciziile de plăți anticipate de impozit pe venit pentru anul 2018 emise în temeiul art. 85, 107 și 121 și comunicate contribuabililor se anulează din oficiu de către organul fiscal central competent, prin emiterea unei decizii de anulare a obligațiilor fiscale, care se comunică contribuabilului.  În cazul în care, anterior intrării în vigoare a prezentei ordonanțe, organul fiscal central competent a emis, dar nu a comunicat decizia de impunere prin care a stabilit plăți anticipate de impozit pe venit, acesta nu mai comunică decizia de impunere, iar obligațiile fiscale se scad din evidența analitică pe plătitor, pe bază de borderou de scădere.  În cazul în care anterior intrării în vigoare a prezentei ordonanțe, organul fiscal competent nu a emis decizia de stabilire a platilor anticipate pentru anul 2018 nu mai emite nicio decizie.  Pentru veniturile realizate în anul 2018 de către persoanele fizice în baza contractelor de activitate sportivă, încheiate potrivit Legii educaţiei fizice şi sportului nr. 69/2000, cu modificările și completările ulterioare, pentru care contribuția de asigurări sociale și contribuția de asigurări sociale de sănătate, se rețin la sursă de către plătitorul de venit, acesta are obligația ca până la data de 15 martie 2019, inclusiv, să stabilească, să rețină, să plătească și să declare contribuțiile anuale datorate de beneficiarul de venit pentru anul 2018.  În cazul persoanelor prevăzute la art. 180 din Legea nr. 227/2015 privind Codul fiscal, cu modificările și completările ulterioare, care optează pentru plata contribuției de asigurări sociale de sănătate potrivit legii, înainte de data emiterii ordinului privind modelul, conţinutul, modalitatea de depunere şi de gestionare a declaraţiei unice privind impozitul pe venit și contribuții sociale datorate de persoanele fizice, prevăzut la art. 122 alin. (6) din Legea nr. 227/2015, depun *Declaraţia pentru stabilirea obligaţiilor de plată cu titlu de contribuţie de asigurări sociale de sănătate datorată de persoanele fizice care nu realizează venituri sau alte categorii de persoane prevăzute la art. 180 din Codul fiscal -* formular 604 și efectuează plata contribuției conform prevederilor art. 180 alin. (2) lit. a) și alin. (3) din Legea nr.227/2015.  În cazul în care impozitul pe venit aferent deciziilor de plăți anticipate care se anulează potrivit prezentului articol a fost stins, contribuabilii pot solicita restituirea acestuia potrivit art. 168 din Legea 207/2015 privind Codul de procedură fiscală, cu modificările și completările ulterioare.  **E. TITLUL VI – Impozitul pe veniturile obținute din România de nerezidenți și impozitul pe reprezentanțele firmelor străine înființate în România**  Directiva 2003/48/CE a Consiliului din 3 iunie 2003 privind impozitarea veniturilor din economii sub forma plăţilor de dobânzi, cu amendamentele ulterioare s-a abrogat în relația cu statele membre începând cu 1 ianuarie 2016, iar în relația cu Austria începând cu 1 ianuarie 2017, prin Directiva (UE) 2015/2060 a Consiliului din 10 noiembrie 2015. Însă, în relaţia cu Austria au fost menţinute atât obligaţiile agentului plătitor stabilit în România de a comunica autorității competente române până în ultima zi a lunii februarie, inclusiv a anului 2017, informaţii legate de beneficiarul efectiv şi plătile de dobânzi efectuate către rezidenţi austrieci, cât şi prevederile privind obligațiile autorității competente din România de a transmite aceste informaţii până la 30 iunie 2017 autoritătii competente din Austria. Având în vedere că nu mai exista obligaţii de colectare şi comunicare a informaţiilor in baza Directivei 2003/48/CE a Consiliului din 3 iunie 2003, întrucât ultima raportare a fost efectuată pe data de 30 iunie 2017, se impune abrogarea din Codul Fiscal a tuturor prevederilor care se referă la această Directivă, respectiv art.231 alin. (2) și art. 238 - 254.  **F. Taxa pe valoarea adăugată**  Se propune introducerea unor prevederi exprese de clarificare a regimului TVA aplicabil și în prezent operațiunilor efectuate în cadrul proiectelor de cercetare – dezvoltare și inovare. Astfel, se propune introducerea unei prevederi potrivit căreia aceste operațiuni nu se cuprind în sfera TVA dacă rezultatele cercetării nu sunt transferate altei persoane, întrucât în această situație operațiunile nu sunt asimilate unor livrări de bunuri sau prestări de servicii. În situația în care rezultatele cercetării se transferă altei persoane, în vederea determinării regimului TVA aplicabil, este necesară o analiză de la caz la caz, pentru a stabili dacă operațiunile respective reprezintă livrări de bunuri/prestări de servicii efectuate cu plată în sensul TVA.   1. **Titlul VIII – Accize și alte taxe speciale**   **1.** În scopul menținerii competitivității transportului de mărfuri și persoane, se propune stabilirea unui nivel redus al accizelor pentru motorina utilizată drept carburant:  - pentru transportul rutier de mărfuri în cont propriu sau pentru alte persoane, cu autovehicule sau ansambluri de vehicule articulate destinate exclusiv transportului rutier de mărfuri și cu o greutate brută maximă autorizată de cel puțin 7,5 tone, precum și  - pentru transportul de persoane, regulat sau ocazional, exclusiv transportul public local de persoane, cu un autovehicul din categoria M2 sau M3, definit în Directiva 2007/46/CE a Parlamentului European și a Consiliului din 5 septembrie 2007 de stabilire a unui cadru pentru omologarea autovehiculelor și a remorcilor acestora, precum și a sistemelor, componentelor și unităților tehnice separate destinate vehiculelor respective.  Nivelul redus se stabilește prin diminuarea nivelului standard al accizelor prevăzut pentru motorină cu 183,62 lei/1000 litri, respectiv cu 217,31 lei/tonă.  Sumele reprezentând diferența dintre nivelul standard și nivelul redus al accizelor se restituie operatorilor economici licențiați în Uniunea Europeană, iar condițiile, procedura și termenele de restituire se stabilesc prin hotărâre a Guvernului.  Măsura se aplică numai pentru motorină, întrucât este carburantul pentru care Directiva 2003/96/CE a Consiliului din 27 octombrie 2003 privind restructurarea cadrului comunitar de impozitare a produselor energetice și a electricității permite acordarea unei reduceri de accize.  Sunt de asemenea respectate condițiile impuse la art. 7 din Directiva 2003/96/CE, în sensul că nivelul redus propus al accizelor se situează peste nivelul minim prevăzut în Anexa I tabel A din directivă, respectiv 330 euro/1.000 litri.  **2.**  Pentru o egalitate de tratament între categoriile de operatori cu produse supuse accizelor armonizate, se propune introducerea condiției potrivit căreia persoana care solicită autorizarea în calitate de antrepozitar autorizat, să nu înregistreze obligații fiscale restante la bugetul general consolidat, de natura celor administrate de ANAF.  Totodată, prin această măsură se asigură și corelarea condițiilor de autorizare a antrepozitelor fiscale cu prevederile referitoare la revocarea autorizației de antrepozit fiscal.  **H.** **Titlul IX - Impozite și taxe locale**  Pentru o mai bună promovare turistică a municipiului București și o utilizare mai eficientă a sumelor colectate din cazarea turiștilor, se propune ca la nivelul municipiului București, taxa pentru promovarea turistică să se facă venit la bugetul local al municipiului București.  **Legea nr. 207/2015 privind Codul de procedură fiscală, cu modificările și completările ulterioare**  Modificarea și completarea Codului de procedură fiscală, în sensul:   * ca cererea de eșalonare la plată să poată fi însoțită de o propunere de grafic; * eliminării condiției de depunere de către debitor a programului de restructurare sau de redresare financiară ori a altor informaţii şi/sau documente și menționarea în cerere a faptului că se află în dificultate generată de lipsa temporară de disponibilităţi băneşti şi că are capacitate financiară de plată pe perioada de eşalonare la plată; * ca în procedura de soluționare a cererii să nu se mai emită acord de principiu; * soluționării cererii în termen 15 zile de la înregistrarea acesteia, prin emiterea unei decizii de eșalonare la plată însoțită de graficul de eșalonare; * ca în grafic să fie cuprinse atât obligațiile fiscale cât și accesoriile cuprinse în certificatul de atestare fiscală. Penalităţile de întârziere cuprinse în certificatul de atestare fiscală nu se amână la plată şi se includ în eşalonare. * ca după finalizarea eșalonării la plată să se calculeaze dobânzile datorate pe perioada eșalonării și se emite decizie*.*   - creării posibilității ca, odată cu depunerea cererii de eșalonare, contribuabilul, indiferent de specificul activității, să anexeze și propunerea de grafic privind ratele de eșalonare, astfel încât presiunea financiară să fie adaptată atât specificului activității sale, cât și propriilor nevoi de finanțare;  - eliminării condiției referitoare la nedeținerea de către administratori şi/sau asociaţi a unei astfel de calități la persoane juridice care au fost lichidate sau la care a fost declanşată procedura insolvenţei şi la care au rămas obligaţii fiscale neachitate;  - includerii condiției ca administratorii şi/sau asociaţii să nu aibă înscrise fapte în cazierul fiscal;  - modificării condiției referitoare la neînregistrarea de pierderi contabile și raportarea la neînregistrarea de pierderi din activitatea de exploatare, respectiv eliminarea potențialilor factori externi, care nu au legătură cu deciziile de business.  În vederea încurajării contribuabililor de a solicita eșalonarea la plată atunci când înregistrează dificultăți financiare temporare și a accelerării procedurii de rambursare a TVA pentru contribuabilii aflați într-o astfel de situație, este necesară includerea prevederii ca taxa pe valoarea adăugată solicitată la rambursare prin deconturile cu sumă negativă de taxă pe valoarea adăugată cu opţiune de rambursare să se ramburseze cu efectuarea, ulterior, a inspecţiei fiscale, în cazul contribuabililor care beneficiază de aprobarea unei eșalonări la plată, pe perioada menținerii valabilității eșalonării. Procedura propusă este general aplicabilă tuturor contribuabililor care beneficiază de eșalonări la plată, indiferent de categoria de risc a acestora din perspectiva eșalonării.  **Ordonanța de urgență a Guvernului nr. 52/2017 privind restituirea sumelor reprezentând taxa specială pentru autoturisme și autovehicule, taxa pe poluare pentru autovehicule, taxa pentru emisiile poluante provenite de la autovehicule și timbrul de mediu pentru autovehicule, cu completările ulterioare**  Modificarea Ordonanței de urgență a Guvernului nr. 52/2017 privind restituirea sumelor reprezentând taxa specială pentru autoturisme și autovehicule, taxa pe poluare pentru autovehicule, taxa pentru emisiile poluante provenite de la autovehicule și timbrul de mediu pentru autovehicule, cu completările ulterioare are la bază rațiuni de simplificare a procedurii administrative de restituire a taxelor în cauză, întrucât datele privitoare la plata taxei speciale pentru autoturisme și autovehicule/taxei pe poluare pentru autovehicule/taxei pentru emisiile poluante provenite de la autovehicule/timbrului de mediu pentru autovehicule pot fi verificate de organul fiscal în baza de date pe care o deține.  De asemenea, organul fiscal central poate verifica informațiile privind datele de identificare ale autovehiculului și a celor referitoare la înmatricularea acestuia, indicate de contribuabil în cererea de restituire, prin interogarea, pe baza protocoalelor existente, a bazelor de date ce aparțin altor instituții.  Ca atare, nu se impune efectuarea de către contribuabil a unor operațiuni suplimentare, cum ar fi aceea de anexare a documentelor de plată sau a cărții de identitate a vehiculului și a certificatului de înmatriculare.  În acest sens, se propune modificarea OUG nr.52/2017 în sensul eliminării obligativității anexării la cererea de restituire a documentelor doveditoare a plăților, precum și a copiilor cărții de identitate a vehiculului și a certificatului de înmatriculare.  Pe cale de consecință, normele metodologice de aplicare a Ordonanței de urgență a Guvernului nr.52/2017 și modelul cererii de restituire se vor modifica în mod corespunzător.  **Ordonanța de urgență a Guvernului nr. 62/2011 privind stabilirea cadrului financiar general pentru utilizarea contribuției financiare elvețiene nerambursabile acordate României prin intermediul Programului de cooperare elvețiano-român vizând reducerea disparităților economice și sociale în cadrul Uniunii Europene extinse, precum și a contribuției naționale aferente acestei asistențe, aprobată prin Legea nr. 2/2012, cu modificările și completările ulterioare**  În scopul reglementării fluxurilor financiare pentru proiectele dezvoltate în cadrul asistenței aferente componentei Fonduri Tematice, pentru proiectele ale căror cheltuieli sunt prefinanțate total sau parțial de către beneficiarii entități publice de la nivel central sau local, propunem:   * reglementarea modului de cuprindere în buget a sumelor aferente prefinanțării valorii totale sau a unei părți a acesteia, în conformitate cu prevederile acordurilor de activitate semnate de către beneficiari cu Organismele Intermediare Elvețiene, a modalității prin care fondurile cuprinse în bugetele ordonatorilor de credite sunt utilizate, precum și a modalității de rambursare a cheltuielilor către beneficiari; * stabilirea categoriilor de beneficiari pentru care sunt aplicabile fluxurile financiare;   stabilirea faptului că proiectele implementate în cadrul componentei Fonduri Tematice sunt considerate acțiuni multianuale; așadar angajamentele legale, inclusiv contractele de achiziții publice aferente acestor proiectelor pot fi anuale sau multianuale.  **Legea nr. 30/2018 pentru completarea art. 30 din Legea nr. 207/2015 privind Codul de procedură fiscală**  Prorogarea termenului de administrare de către organul fiscal de la nivel judeţean sau al municipiului Bucureşti a contribuabililor mijlocii, de la 1 aprilie 2018 la 1 august 2018. | | | | | | | | | |
| **3. Alte informații** | Nu este cazul. | | | | | | | | | |
| **Secțiunea a 3-a**  **Impactul socioeconomic al proiectului de act normativ** | | | | | | | | | | |
| **1. Impactul macroeconomic** | | Proiectul de act normativ are ca obiect revizuirea unor proceduri administrative fără impact macroeconomic relevant. | | | | | | | | |
| **11 Impactul asupra mediului concurențial și domeniului ajutoarelor de stat** | | Prezentul act normativ are impact asupra domeniului ajutoarelor de stat. | | | | | | | | |
| **2. Impactul asupra mediului de afaceri** | | **1.** Persoanele juridice care optează pentru plata impozitului pe profit vor beneficia de facilitățile din sfera impozitului pe profit, respectiv vor beneficia de scutirea de impozit a profitului reinvestit și scutirea de impozit pe profit dacă desfășoară exclusiv activitate de inovare, cercetare-dezvoltare, ceea ce va încuraja investițiile în domeniile strategice, precum cercetarea-dezvoltarea.  **2.** Măsurile din domeniul accizelor vor avea impact pozitiv asupra mediului de afaceri din perspectiva reducerii accizelor la motorina utilizată de transportatorii de mărfuri și de persoane.  **3.** Măsurile care vizează acordarea eșalonărilor la plată a obligațiilor fiscale și restituirea taxei auto/timbrului de mediu vor avea un impact pozitiv asupra mediului de afaceri, fiind simplificate procedurile de restituire pe cale administrativă a taxelor respective. | | | | | | | | |
| **2.1. Impactul asupra sarcinilor administrative** | | Proiectul de act normativ vizează și introducerea declarației informative privind beneficiarii sponsorizărilor/mecenatului/burselor private, fără impact relevant. | | | | | | | | |
| **2.2. Impactul asupra întreprinderilor mici și mijlocii** | | Raportul Testului IMM aferent proiectului de act normativ se avizează de către Grupul pentru evaluarea impactului economic al actelor normative asupra întreprinderilor mici și mijlocii (GEIEAN) din cadrul Ministerului pentru Mediul de Afaceri, Comerț și Antreprenoriat.  Prezentul act normativ are un impact pozitiv din perspectiva reducerii accizelor la motorina utilizată de transportatorii de mărfuri și de persoane, precum și a simplificării procedurilor de restituire pe cale administrativă a taxei auto/timbrului de mediu și a simplificării procedurilor de acordare a eșalonării la plată a obligațiilor fiscale. | | | | | | | | |
| **3. Impactul social** | | Prezentul proiect de act normativ nu se referă la acest subiect. | | | | | | | | |
| **4. Impactul asupra mediului** | | Nu este cazul. | | | | | | | | |
| **5. Alte informații** | | Nu au fost identificate. | | | | | | | | |
| **Secțiunea a 4-a**  **Impactul financiar asupra bugetului general consolidat, atât pe termen scurt, pentru anul curent, cât și pe termen lung (pe 5 ani)** | | | | | | | | | | |
| - mil. lei - | | | | | | | | | | |
| **Indicatori** | | **Anul curent 2018** | **Următorii 4 ani** | | | | | | | **Media pe 5 ani** |
| **2019** | **2020** | | | | **2021** | **2022** |
| 1 | | 2 | 3 | 4 | | | | 5 | 6 | 7 |
| **1) Modificări ale veniturilor bugetare, plus/minus, din care:** | | -122,0 | -318,9 | -343,4 | | | | -366,4 |  |  |
| **a) buget de stat**, din acestea: | | -122,0 | -318,9 | -343,4 | | | | -366,4 |  |  |
| (i) impozit pe profit | | 18,4 | 39,0 | 41,2 | | | | 43,3 |  |  |
| (ii) impozit pe veniturile microîntreprinderilor | | -140,4 | -299,3 | -318,5 | | | | -337,0 |  |  |
| (iii) impozit pe venit | |  | -58,6 | -66,1 | | | | -72,7 |  |  |
| **b) bugete locale**: | |  |  |  | | | |  |  |  |
| (i) impozit pe profit | |  |  |  | | | |  |  |  |
| **c) bugetul asigurărilor sociale de stat**: | |  |  |  | | | |  |  |  |
| (i) contribuții de asigurări | |  |  |  | | | |  |  |  |
| **2) Modificări ale cheltuielilor bugetare, plus/minus, din care:** | |  |  |  | | | |  |  |  |
| a) buget de stat, din acestea: | |  |  |  | | | |  |  |  |
| (i) cheltuieli de personal | |  |  |  | | | |  |  |  |
| (ii) bunuri și servicii | |  |  |  | | | |  |  |  |
| b) bugete locale: | |  |  |  | | | |  |  |  |
| (i) cheltuieli de personal | |  |  |  | | | |  |  |  |
| (ii) bunuri și servicii | |  |  |  | | | |  |  |  |
| c) bugetul asigurărilor sociale de stat: | |  |  |  | | | |  |  |  |
| (i) cheltuieli de personal | |  |  |  | | | |  |  |  |
| (ii) bunuri și servicii | |  |  |  | | | |  |  |  |
| **3) Impact financiar, plus/minus, din care:** | | -122,0 | -318,9 | -343,4 | | | | -366,4 |  |  |
| a) buget de stat | | -122,0 | -318,9 | -343,4 | | | | -366,4 |  |  |
| b) bugete locale | |  |  |  | | | |  |  |  |
| **4) Propuneri pentru acoperirea creșterii cheltuielilor bugetare** | |  |  |  | | | |  |  |  |
| **5) Propuneri pentru a compensa reducerea veniturilor bugetare** | |  |  |  | | | |  |  |  |
| **6) Calcule detaliate privind fundamentarea modificărilor veniturilor și/sau cheltuielilor bugetare** | |  |  |  | | | |  |  |  |
| **7) Alte informații** | | **I.** Calculul de impact pentru anul 2018 a fost făcut pentru un an fiscal.  În vederea compensării impactului financiar determinat de această ordonanță de urgență pentru măsurile din domeniul impozitului pe profit și din domeniul impozitului pe veniturile microîntreprinderilor, ANAF urmează să întreprindă măsuri care vizează, în principal:   1. . Realizarea la nivelul tuturor structurilor din DGAF a unor evaluări suplimentare care să vizeze posibilele practici utilizate de entitățile ce vor fi incluse în control, menite să transfere active și/sau sume de bani către alte entități cu scopul de a îngreuna activitățile de recuperare a sumelor stabilite de ANAF prin structurile de control, cu titlul de prejudiciu. 2. . Inițierea unui proiect de evaluare și analiză la nivelul structurii centrale DGAF-DARSP și a serviciilor de analiză și programare pe următoarele coordonate:  * Valorificarea datelor primite de la nivelul DGTI cu privire la sumele declarate și neachitate în anul 2018 de contribuabili în sensul agregării acestora la nivel de cod CAEN și includerea în analiza de risc cu prioritate a primelor 13 coduri CAEN (debite totale neachitate peste 50 mil lei) care contribuie în proporția cea mai mare la totalul sumelor neîncasate. * Evaluarea din bazele de date existente la nivelul ANAF a situației patrimoniale a societăților ce fac obiectul analizelor de risc și utilizarea acestor informații ca și criteriu de prioritizare a controalelor antifraudă, având în vedere că în cazul societăților care au obligații fiscale neachitate dar valoarea patrimoniului este semnificativ mai mică, încasarea acestora se realizează cu dificultate și nu contribuie la diminuarea arieratelor și creșterea gradului de colectare la nivelul ANAF.  1. . Monitorizarea achizițiilor intracomunitare – acțiune cu caracter permanent. 2. . Monitorizarea în colaborare cu organele vamale a importurilor mărfurilor cu risc fiscal ridicat, activitate destinata în principal identificării schemelor de punere în liberă circulație a mărfurilor în România cu nerespectarea obligațiilor fiscale aferente. 3. . Desfășurarea de acțiuni comune cu autoritatea vamală, reprezentanții IGPR și IGPF vizând activitatea desfășurată de entitățile care efectuează importuri de bunuri în România. 4. . Desfășurarea de acțiuni privind verificarea tranzacțiilor constând în tranzacții intracomunitare cu autovehicule second hand. 5. . Efectuarea de acțiuni de monitorizare și control în principalele centre de comercializare en-gross a mărfurilor cu risc fiscal ridicat. 6. . Intensificarea monitorizării activităților de comerț desfășurate în mediul online și efectuarea de controale antifraudă la entitățile cu riscuri fiscale semnificative identificate. 7. . Intensificarea efectuării de controale inopinate la contribuabili cu risc fiscal ridicat și pentru care există un grad ridicat de certitudine în ceea ce privește stabilirea de obligații fiscale suplimentare de plată. 8. . Intensificarea controalelor fiscale la contribuabili care au înregistrat o diminuare a obligațiilor fiscale declarate față de perioadele anterioare. 9. . Îmbunătățirea analizei de risc și a selectării contribuabililor pentru inspecție fiscală prin diversificarea criteriilor de risc folosite în vederea identificării unui grup țintă de contribuabili, respectiv o ramură economică, un sector de activitate sau de servicii în cadrul căruia au fost identificate diminuări de obligații fiscale. 10. . Eficientizarea activității de inspecție fiscală prin punerea în aplicare a prevederilor art.117 din Legea nr.207/2015 privind codul de procedură fiscală, așa cum a fost modificat de OG nr.30/2017, prin care s-a stabilit că selectarea perioadelor care vor fi supuse inspecției fiscale se va efectua în funcție de riscul fiscal identificat. Prin această măsură se va asigura reducerea duratei inspecției fiscale, aspect care va conduce la creșterea numărului de inspecții fiscale ce vor fi derulate în anul 2018. 11. . Monitorizarea permanentă a tuturor formelor de executare silită a debitorilor. 12. . Organizarea de acțiuni complexe de executare silita la debitorii semnificativi ai bugetului general consolidat, în vederea identificării metodelor de sustragere de la plata obligațiilor fiscale prin investigarea debitorului persoană juridică, a societăților afiliate acestora, în corelație cu patrimoniul persoanelor fizice care pot avea calitatea de persoană asupra căreia poate fi atrasă răspunderea solidara sau patrimoniala. 13. . Verificarea situației debitorilor care nu figurează in baza de date cu conturi bancare și înregistrează obligații restante pentru luarea tuturor măsurilor de identificare a conturilor bancare din surse alternative, respectiv: deconturi TVA, tranzacții bancare în trezorerie, identificarea în evidența contabilă a debitorilor prin solicitarea documentelor acestora conform art. 58 din CPF, sau prin deplasări la domiciliu fiscal al debitorului.   **Având în vedere liniile de acțiune propuse a fi realizate, ținând cont și de trendul pozitiv al încasărilor aferente perioadei 2017 – februarie 2018, se estimează o creștere a încasărilor la bugetul general consolidat de cca. 0,6 mld. lei.** | | | | | | | | |
| **Secțiunea a 5-a**  **Efectele proiectului de act normativ asupra legislației în vigoare** | | | | | | | | | | |
| **1. Măsuri normative necesare pentru aplicarea prevederilor proiectului de act normativ:**  **a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;**  **b) acte normative ce urmează a fi elaborate în vederea implementării noilor dispoziții.** | | | | | - Se modifică modelul de cerere privind restituirea sumelor reprezentând taxa specială pentru autoturisme şi autovehicule, taxa pe poluare pentru autovehicule, taxa pentru emisiile poluante provenite de la autovehicule şi timbrul de mediu pentru autovehicule, aprobat prin Ordinul viceprim-ministrului, ministrul mediului și al ministrului finanțelor publice nr. 1144/1672/2017.  - Se modifică Normele metodologice de aplicare a Ordonanței de urgență a Guvernului nr.52/2017 privind restituirea sumelor reprezentând taxa specială pentru autoturisme şi autovehicule, taxa pe poluare pentru autovehicule, taxa pentru emisiile poluante provenite de la autovehicule şi timbrul de mediu pentru autovehicule aprobate prin Ordinul viceprim-ministrului, ministrul mediului și al ministrului finanțelor publice nr. 1488/3198/2017.  - Se modifică Ordinul președintelui Agenției Naționale de Administrare Fiscală nr.90/2016 pentru aprobarea conţinutului cererii de acordare a eşalonării la plată şi a documentelor justificative anexate acesteia, precum şi a Procedurii de aplicare a acordării eşalonării la plată de către organul fiscal central.  -Hotărâre a Guvernului pentru aprobarea procedurii și a termenelor de restituire a accizelor pentru motorina utilizată în activitatea de transport rutier de mărfuri și de persoane în baza prevederilor art. 342 alin. (9) din Legea nr. 227/2015 privind Codul fiscal, cu modificările și completările ulterioare.  - Elaborarea Ordinului președintelui Agenției Naționale de Administrare Fiscală pentru aprobarea modelului și conținutului declarației informative privind beneficiarii sponsorizărilor/mecenatului/burselor private.  - Ordin al preşedintelui Agenției Naționale de Administrare Fiscală privind procedura prevăzută la art. 681, 72, 79, 82 , 102 și 123 din Legea nr. 227/2015. | | | | | |
| **11. Compatibilitatea proiectului de act normativ cu legislația în domeniul achizițiilor publice.** | | | | | Prezentul proiect de act normativ nu se referă la acest subiect. | | | | | |
| **2) Conformitatea proiectului de act normativ cu legislația comunitară în cazul proiectelor ce transpun prevederi comunitare** | | | | | Prevederile prezentului act normativ sunt conforme cu prevederile art. 6 și art.7 alin. (3) din Directiva 2003/96/CE a Consiliului din 27 octombrie 2003 privind restructurarea cadrului comunitar de impozitare a produselor energetice și a electricității. | | | | | |
| **3) Măsuri normative necesare aplicării directe a actelor normative comunitare** | | | | | Nu este cazul. | | | | | |
| **4) Hotărâri ale Curții de Justiție a Uniunii Europene** | | | | | Modificările legislative nu contravin jurisprudenței Curții de Justiție a Uniunii Europene. | | | | | |
| **5) Alte acte normative și/sau documente internaționale din care decurg angajamente** | | | | | Nu este cazul. | | | | | |
| **6) Alte informații** | | | | |  | | | | | |
| **Secțiunea a 6-a**  **Consultările efectuate în vederea elaborării proiectului de act normativ** | | | | | | | | | | |
| **1) Informații privind procesul de consultare cu organizații neguvernamentale, institute de cercetare și alte organisme implicate** | | | | | | În procesul de elaborare a prezentului act normativ au fost îndeplinite procedurile prevăzute de Legea nr. 52/2003 privind transparența decizională, cu modificările și completările ulterioare. | | | | |
| **2) Fundamentarea alegerii organizațiilor cu care a avut loc consultarea, precum și a modului în care activitatea acestor organizații este legată de obiectul proiectului de act normativ.** | | | | | | Nu este cazul. | | | | |
| **3) Consultările organizate cu autoritățile administrației publice locale, în situația în care proiectul de act normativ are ca obiect activități ale acestor autorități, în condițiile Hotărârii Guvernului nr. 521/2005 privind procedura de consultare a structurilor asociative ale autorităților administrației publice locale la elaborarea proiectelor de acte normative** | | | | | | Proiectul de act normativ se transmite spre consultare Asociației municipiilor din România, conform dispoziţiilor H.G. nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative. | | | | |
| **4) Consultările desfășurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente** | | | | | | Nu este cazul. | | | | |
| **5) Informații privind avizarea de către:** | | | | | |  | | | | |
| **a) Consiliul Legislativ** | | | | | | Prezentul act normativ se avizează de Consiliul Legislativ. | | | | |
| **b) Consiliul Suprem de Apărare a Țării** | | | | | | Nu este cazul. | | | | |
| **c) Consiliul Economic și Social** | | | | | | Prezentul act normativ se avizează de Consiliul Economic și Social. | | | | |
| **d) Consiliul Concurenței** | | | | | | Nu este cazul. | | | | |
| **e) Curtea de Conturi** | | | | | | Nu este cazul. | | | | |
| **6) Alte informații** | | | | | | Nu este cazul. | | | | |
| **Secțiunea a 7-a**  **Activități de informare publică privind elaborarea și implementarea proiectului de act normativ** | | | | | | | | | | |
| **1) Informarea societății civile cu privire la necesitatea elaborării proiectului de act normativ** | | | | | | În conformitate cu prevederile Legii nr. 52/2003 privind transparența decizională în administrația publică, propunerea legislativă a fost afișată pe pagina de internet a Ministerului Finanțelor Publice pentru dezbatere publică și a fost dezbătută în cadrul Comisiei de dialog social, constituită la nivelul Ministerului Finanțelor Publice. | | | | |
| **2) Informarea societății civile cu privire la eventualul impact asupra mediului în urma implementarii proiectului de act normativ, precum și efectele asupra sănătății și securității cetățenilor sau diversității biologice** | | | | | | Nu este cazul. | | | | |
| **3) Alte informații** | | | | | | Nu este cazul. | | | | |
| **Secțiunea a 8-a**  **Măsuri de implementare** | | | | | | | | | | |
| **1) Măsurile de punere în aplicare a proiectului de act normativ de către autoritățile administrației publice centrale și/sau locale – înființarea unor noi organisme sau extinderea competențelor instituțiilor existente** | | | | | | | Nu este cazul | | | |
| **2) Alte informații** | | | | | | | Nu este cazul | | | |

Având în vedere cele prezentate, în temeiul prevederilor art. 115 alin. (4) din Constituție, republicată, a fost elaborat proiectul de Ordonanță de urgență pentru modificarea și completarea unor acte normative și pentru prorogarea unui termen,pe care îl supunem spre aprobare.

**MINISTRUL FINANȚELOR PUBLICE,**

**EUGEN ORLANDO TEODOROVICI**

**VICEPRIM-MINISTRU, MINISTRUL MEDIULUI,**

**GRAȚIELA LEOCADIA GAVRILESCU**

**VICEPRIM-MINISTRU, MINISTRUL DEZVOLTĂRII REGIONALE ȘI ADMINISTRAȚIEI PUBLICE,**

**PAUL STĂNESCU**

**AVIZAT:**

**MINISTRUL AFACERILOR EXTERNE,**

**TEODOR – VIOREL MELEȘCANU**

**MINISTRUL DELEGAT PENTRU AFACERI EUROPENE**

**VICTOR NEGRESCU**

**MINISTRUL MUNCII ȘI JUSTIȚIEI SOCIALE,**

**LIA - OLGUȚA VASILESCU**

**MINISTRUL SĂNĂTĂȚII,**

**SORINA PINTEA**

**p. PREȘEDINTE CASA NAȚIONALĂ DE ASIGURĂRI DE SĂNĂTATE,**

**RĂZVAN TEOHARI VULCĂNESCU**

**MINISTERUL AGRICULTURII ŞI DEZVOLTĂRII RURALE,**

**PETRE DAEA**

**MINISTRUL PENTRU MEDIUL DE AFACERI, COMERȚ ȘI ANTEPRENORIAT,**

**STEFAN-RADU OPREA**

**MINISTRUL TRANSPORTURILOR,**

**LUCIAN SOVA**

**MINISTRUL JUSTIȚIEI,**

**TUDOREL TOADER**